Wɔatwerɛ nsɛm wei ɛwɔ Asante kasa mu Norbert Garko Awulley pronounciation of "Norbert Garko Awulley" (help·info) yɛ Ɔman Ghana amanyɔni a wɔwoo no Ayɛwohomumɔ bosome da a ɛtɔ so aduonu-mmienu, afe apem ahankron aduonum-nan mu. Na ɔka fahodie a ɛtɔ so mmienu ne mmiɛnsa ho. Ɔgyinaa hɔ maa Builsa Anafoɔ mpɛsoa so a ɛwɔ Ghana Atifido-Apueɛ Mantam mu. Wɔwoo Norbert Garko Awulley wɔ Ayɛwohomumɔ bosome da a ɛtɔ so aduonu-mmienu, afe apem ahankron aduonum-nan mu wɔ Ghana (Sikakɔkɔɔ Mpoano) Atifido-Apueɛ Mantam mu. Ɔkɔɔ ntoasoɔ sukuu wɔ Tamale Adwadie Sukuu, baabi a ɔnyaa Atikyafoɔ Nteteeɛ Abodin krataa. Akyiri yi no, ɔkɔɔ Asetenam Abɔdeɛ-mu-nyansapɛ Sukuu wɔ Moscow man mu na ɔnyaa 'Diploma' wɔ Asetenam Abɔdeɛ-mu—nyansapɛ mu. Awulley yɛ ɔkyerɛkyerɛni ne akane mmarahyɛbedwani ma Builsa Anafoɔ Mpɛsoa so wɔ Ghana Atifido-Apueɛ Mantam mu. Awulley nam Ɔman kabi-ma-menka-bi kuo so kɔɔ mmarahyɛbedwam wɔ Ghana afe apem ahankron aduokron-mmienu mmarahyɛbedwam abatoɔ berɛ mu na ɔgyina maa Builsa Anafoɔ mpɛsoa so. Ɔsane dii nkunim bio wɔ afe apem ahankron aduokron-nsia mu a ɔnyaa mma mpem nson, ahanu ne mmienu wɔ aba no nyinaa mu a ɛgyina hɔ ma ɔha nkyɛmu aduonum, akyiripɔ aduowɔtwe.